b"\n_START_ARTICLE_\nCal Viudes\n_START_SECTION_\nDescripci\xc3\xb3\n_START_PARAGRAPH_\nEs tracta d'una casa entre mitgeres amb tres plantes, la baixa amb uns p\xc3\xb2rtics de grans arcs de mig punt rebaixat, la primera els repeteix amb menys llum i treu l'ampit de pedra als dos del mig. La galeria es correspon a la golfa amb un gran terrat. \xc3\x89s realitzada amb carreuades irregulars excepte en columnes i marcs. En el balustre de la balconada principal de la fa\xc3\xa7ana davantera hi ha la data de 1852.\n_START_SECTION_\nHist\xc3\xb2ria\n_START_PARAGRAPH_\nLa planta compartimentada amb complexitat i sense racionalitat fa pensar que la casa va ser constru\xc3\xafda per etapes. La data del balustre del balc\xc3\xb3 podria correspondre a la composici\xc3\xb3 definitiva de la fa\xc3\xa7ana. Segons notes de l'arxiver municipal, Josep M\xc2\xaa Cabau, la casa est\xc3\xa0 ubicada en un solar corresponent a la part de creixement de la poblaci\xc3\xb3 i que, per tant, la seva construcci\xc3\xb3 no pot ser m\xc3\xa9s antiga del segle XIX. A mitjans del segle XIX la casa era coneguda com a Cal Torres."